N'Golo Kanté

N'Golo Kanté (sündinud 29. märtsil 1991 Pariisis) on Prantsusmaa jalgpallur. 

Ta mängib Saudi Araabia klubis Al-Ittihad ja Prantsusmaa jalgpallikoondises keskpoolkaitsja kohal. Hooajal 2015–2016 mängis ta Leicester Citys ja tuli klubi koosseisus Inglismaa meistriks.

Debüüdi rahvuskoondises tegi N'Golo Kanté 25. märtsil 2016 Hollandi vastu. Esimese värava lõi ta juba järgmises mängus, oma 25. sünnipäeval, 4:2 võidumängus Venemaa vastu.

2017. aastal valiti ta Prantsusmaa aasta jalgpalluriks.

 Klubikarjäär 
 Leicester City 
Debüüdi Premier League'is tegi ta hooaja 2015–2016 esimeses mängus Sunderlandi vastu, sekkudes mängu teise poolaja lõpus. Hooaja ainsa värava lõi ta Premier League'is 7. novembril 2015 kodumängus Watfordi vastu."Leicester City: Leicester beat Watford". BBC Sport. Vaadatud 24.4.2017

 Chelsea 
2016. aasta juulis suundus Kanté 32 miljoni naelsterlingi eest Chelseasse. Ta sõlmis klubiga lepingu viieks aastaks."N'Golo Kante seals £32m transfer from Leicester to Chelsea". Sky Sports. 16.7.2016. Vaadatud 24.4.2017

Premier League'i hooaja 2016–2017 debüüdi tegi ta hooaja esimeses mängus 15. augustil West Ham Unitedi vastu, kus teenis kollase kaardi juba mängu kolmandal minutil."Chelsea 2-1 West Ham: Costa's late strike earns Conte's first Premier League win". BBC Sport. 15.8.2016. Vaadatud 24.4.2017 Esimese värava lõi ta Premier League'is Chelsea meeskonnas sama aasta 23. oktoobril mängus Manchester Unitedi vastu."Chelsea 4-0 Manchester United". BBC Sport. 23.10.2016. Vaadatud 24.4.2017

Ta valiti Premier League'i hooaja 2016–2017 parimaks mängijaks."Chelsea Midfielder N'Golo Kanté named PFA player of the year". Evening Standard. 23.4.2017. Vaadatud 24.4.2017"Inglismaa jalgpalliliigas selgus hooaja parim mängija". Delfi Sport. 24.4.2017. Vaadatud 24.4.2017 Teist hooaega järjest valiti ta Premier League'i sümboolsesse koosseisu."Chelsea, Tottenham dominate PFA Premier League Team of the Year". FourFourTwo. 20.4.2017. Vaadatud 24.4.2017

2018. aastal valiti ta Chelsea aasta jalgpalluriks.

Al-Ittihad
Suvel 2023 liitus ta Al-Ittihadiga.

Saavutused
Leicester City
Inglismaa meister: 2015–16

Chelsea
 Inglismaa meister: 2016–17
 FA Cup: 2017–18
UEFA Euroopa Liiga: 2018–19

 Viited 

 Välislingid 

Kategooria:Prantsusmaa jalgpallurid
Kategooria:SM Caeni jalgpallurid
Kategooria:Leicester City FC mängijad
Kategooria:Chelsea FC mängijad
Kategooria:Ligue 1 mängijad
Kategooria:Premier League'i mängijad
Kategooria:Auleegioni rüütlid
Kategooria:Sündinud 1991